Държавен вестник, бр. 16, 2010 г., стр. 45

БРОЙ  16	
Д Ъ Р Ж А В Е Н  В Е С Т Н И К 	
СТР.  45  
развлечения, посреща, настанява и изпраща гос­
тите, приема поръчки за предварително запазване 
на места в залата. 
Ресторантьорът участва в планиране на асор­
тимента от ястия и напитки, организира достав­
ката и съхранението на хранителните продукти, 
използвани за приготвяне на кулинарни изделия, 
организира въвеждането на нови рецепти, кон­
тролира спазването на технологичния процес за 
производство на ястия и напитки и тяхното сер­
виране в ресторанта. 
Ресторантьорът в кетъринга проучва търсенето 
и предлагането на кетъринг услуги, разработва, 
предлага, организира и контролира кетърингово 
събитие, носи отговорност за прилагането на 
процедурите и изискванията за осигуряване на 
безопасност. 
Ресторантьорът носи отговорност за работата 
на сервитьор-барманите, отговорниците за тър­
говската зала, готвачите, помощник-готвачите, 
хигиенистите и технолозите, като се отчита пред 
мениджъра и собственика на заведението за хра­
нене и развлечение.
В работата си трябва да бъде отговорен както 
за своите действия, така и за тези на персонала на 
заведението за хранене и развлечения. Toй трябва 
да проявява търпение, отзивчивост и съпричаст­
ност към проблемите и желанията на клиентите, 
да бъде толерантен към вкусовите им навици, 
културата и обичаите. Във връзка със задачата 
да предоставя информация е необходимо да има 
добра артикулация. 
В своята професионална дейност ресторантьорът 
използва различни видове хранителни продукти, 
технологично обзавеждане на заведенията за 
хранене и развлечения, технически средства за 
обезопасяване на технологичното обзавеждане и 
помещенията, работно облекло, лични и колек­
тивни предпазни средства, компютър, складово 
оборудване, работна документация, нормативни 
документи.
Работното време на ресторантьорите е в съ­
ответствие с фирмената политика на заведението 
за хранене и развлечения – до късно вечер, в 
почивните дни, налице е сезонност в работата. 
2.2. Възможности за продължаване на профе­
сионалното обучение
Придобилият трета степен на професионална 
квалификация по професия „Ресторантьор“ може 
да продължи обучението си за придобиване на 
професионална квалификация по професия „Рес­
торантьор“ – четвърта степен, като обучението 
му по задължителната професионална подготовка 
се зачита.
Придобилият трета степен на професионална 
квалификация по професия „Ресторантьор“ може 
да продължи обучението си за придобиване на 
професионална квалификация по друга професия 
от професионалните направления „Хотелиерство, 
ресторантьорство и кетъринг“ и „Пътувания, 
туризъм и свободно време“, като част от задъл­
жителната професионална подготовка се зачита. 
Съдържанието на надграждащото обучение се прави 
след сравнение на компетенциите и резултатите 
от учене, описани в Държавните образователни 
изисквания (ДОИ) по професии.
2.3. Възможности за професионална реализация 
Съгласно Националната класификация на 
професиите и длъжностите (НКПД) в Републи­
ка България, утвърдена със Заповед № 742 от 
27.12.2005 г., Заповед № 884 от 07.11.2006 г., Заповед 
№ 969 от 28.12.2007 г. и Заповед № РД-01-1144 от 
30.12.2008 г. на министъра на труда и социалната 
политика – лицата, придобили трета степен на 
професионална квалификация по професията „Рес­
торантьор“, могат да заемат длъжностите 1315-3001 
Гостилничар; 1315–3002 Съдържател, ресторант; 
1315-3003 Управител, заведение за обществено 
хранене; 1315-3009 Управител, ресторант; 1315-3010 
Управител, ресторант на самообслужване; 1315-
3011 Управител, сладкарница/кафене; 1315-3012 
Управител, снекбар; 5122-2001 Главен готвач; 5123-
2004 Салонен управител; 5123-2006 Отговорник, 
търговска зала, както и други длъжности, включени 
при актуализирането на НКПД. 
3. Цели на обучението
3.1. Цели по общата задължителна професионал­
на подготовка – единна за всички професионални 
направления
След завършване на обучението по професията 
обучаваният трябва да:
 организира и контролира спазването на пра­
вилата за здравословен и безопасен труд (ЗБУТ);
 комуникира както с гостите, така и с колегите 
от заведението за хранене и развлечения;
 работи в екип с представители на останалите 
отдели в заведението за хранене и развлечения;
 познава правата и задълженията си като 
участник в трудовия процес – съгласно Кодекса на 
труда, да разбира договорните отношения между 
работодател и работник;
 разбира ролята на ресторантьора в обслужва­
нето и да съзнава необходимостта от повишаване 
на квалификацията си;
 познава стопанското устройство на страната, 
да разбира съществуващите икономически отно­
шения, процеси и явления в сферата на туризма; 
 умее да води разговор на чужд език с гостите 
на заведението за хранене и развлечения;
 използва компютър при планиране, органи­
зиране и отчитане на работата в заведението за 
хранене и развлечения;
 демонстрира предприемачески умения;
 следи развитието на туристическата индустрия, 
да прави предложения и организира въвеждането 
на новости в заведението.
3.2. Цели на отрасловата задължителна профе­
сионална подготовка, единна за всички професии 
от професионално направление „Хотелиерство, 
ресторантьорство и кетъринг“
След завършване на обучението по професията 
обучаваният трябва да:
 познава структурата и йерархията в заведе­
нието за хранене и развлечения;
 прилага процедурите за осигуряване безо­
пасност на гостите в заведението за хранене и 
развлечения;
 осъществява връзка със звената в заведението 
за хранене и развлечения;
 спазва инструкциите при пожар, наводнения, 
терористичен акт или друго необичайно събитие 
в заведението за хранене и развлечения.